Source: https://www.mediamonitori.fi/index.php/uutiset/televisio/2136-ylen-hd-kanavat-naekyv-maeaen-koko-maan-antenniverkossa
Timestamp: 2020-08-13 06:10:22+00:00

Document:
Ylen HD-kanavat näkymään koko maan antenniverkossa - Mediamonitori
Ylen HD-kanavat näkyvät nyt koko maassa myös Digitan omistaman UHF-taajuuksilla toimivan verkon kautta. Yle TV 1 HD, Yle TV2 HD ja Yle Teema & Fem HD lähettävät B-kanavanipussa. TV1:ssä lähetettävät alueelliset tv-uutiset näkyvät tästä eteenpäin antenniverkossa omilla alueillaan. Aiemmin TV1 HD on välittänyt Uudenmaan uutisia ja alueellisia lähetyksiä on näytetty ainoastaan SD-laatuisina.
TV1 HD näkyy kanavapaikalla 21, TV2 HD kanavapaikalla 22 ja Teema & Fem HD kanavapaikalla 25. Lähetysten katselemiseen tarvitaan vastaanotin, jossa on DVB-T2-viritin ja merkintä Antenna Ready HD.
Digita aloitti Ylen HD-kanavien jakelun huhtikuun alussa, kun DNA lopetti lähetykset omassa lähetysverkossaan. Ylen HD-kanavia on jo voinut katsoa Suomen kaikissa kaapeli- ja IPTV-verkoissa ja satelliitin kautta sekä Yle Areenassa.

References: HD 
 HD 
 HD 
 HD 
 HD 
 HD